Udruga Vigilare ne zalaže se za „katoličku džamahiriju“, kako insinuira, srećom bivši, predsjednik Josipović. Čovjek koji je obnašao tako visoku dužnost i predstavljao Hrvatsku u svijetu, trebao bi znati da je džamahirija, političko uređenje koje je osmislio Muammar al-Gaddafi – islamska socijalistička republika. „Katolička džamahirija“ je oksimoron, kao „drveno željezo“ i nije ostvariva.

Vrijednosti džamahirije bliže su osobnim vrijednostima i obiteljskom nasljeđu Ive Josipovića, nego Udruzi Vigilare čije je djelovanje u svakom smislu antisocijalističko i antikomunističko.

Svim ćemo se silama zalagati za to da Hrvatska nikad ne postane džamahirija, a od Josipovića i dalje očekujemo ispriku jer je, unatoč logičkoj pogrješci, jasno da je želio uvrijediti Hrvate katolike!

K tomu, nema snage ljudski se ispričati.

Poticanjem antikatoličkih i anticivilizacijskih predrasuda te sakupljanjem jeftinih političkih bodova na niskim strastima i vrijeđanju, Josipović je prešao granicu dobrog ukusa.

Izabrao je opciju ‘malo sutra’. ‘Malo sutra’ se vidimo na sudu. Na jednom je, sudu javnosti, već izgubio.

Udruga Vigilare